Tennis - Laerskool George-Suid
Indien 'n speler vir ons skoolspan wil speel, kan hy/sy 'n tennisspeler op die tennisleer daag. Indien die speler die wedstryd wen, neem die speler daardie spesifieke speler se plek op die tennisleer in. Indien hy/sy verloor, val hul onder op die leer in. Dan kan elke speler gedaag word en kan die speler stelselmatig opskuif, ongeag ouderdom. Die tennishoof moet te alle tye hieroor ingelig wees.
Die skool se A-span bestaan uit 4 seuns en 4 dogters. Indien ons skool 2 of meer Eden-spelers in ons span het, speel ons skool in die A-liga.
Die B-span bestaan uit die volgende 4 seuns en dogters.
Tennisspelers op LGS se tennisleer, d.w.s die A en B tennisspanne, oefen in die 1ste en 4de kwartaal op Maandae en Woensdae.
In die 2de en 3de kwartaal oefen hierdie spelers Maandae by een van GREAT Tennis se afrigters.
Ons tennis het geweldig gegroei en ons beoog om 'n o/11 oefengroep te begin vir leerders wat wel wedstryde kan speel. Hierdie oefeninge sal een keer 'n week op 'n Dinsdag of Donderdag plaasvind. Die res van die skool, middelgroep gr. 3-5 en die seniorgroep gr. 6-7, sal dan die ander dag oefen. Dus oefen die groot groep ook 1 keer per week.
Daar is ook rooi- en oranjebal oefeninge vir ons gr. 1, 2 en 3-leerders wat alreeds wedstryde kan speel. Hierdie spanne neem ook aan toernooie deel.
Tydens die eerste kwartaal is daar 'n o/11-liga wat deur die Eden-bestuur gereël word. Seniorspelers, A en B-spanne van die skool, speel vriendskaplike wedstryde tydens kwartaal 1.
Tydens die vierde kwartaal is daar 'n o/13-liga wat deur die Eden-bestuur gereël word. Tydens die liga kry ons spelers baie goeie wedstrydoefening.
Die Eden-bestuur tref al die reëlings vir die Eden-proewe. Daar word nie 'n George-span gekies nie, slegs 'n Eden-span. Spelers wat aan die proewe wil deelneem, kan aanlyn inskryf of inskrywingsvorms by die skool ontvang. Inskrywingsvorms is beskikbaar by www.sportyhq.com.
Hierdie proewe, wat aan die begin van die jaar gehou word, behels dat 'n "round robin" gespeel word. Die top 8 spelers van 'n ouderdomsgroep word vir die span gekies. Spelers moet ook aan die Mini-toernooie deelneem.
Spelers wat bereid is om vir afrigting te betaal, kan by GREAT Tennis afrigting ontvang. Tye sal afhang van die beskikbaarheid van tennisbane en die program van die GREAT-afrigters.c